SMPC บวกสวนตลาด! ลุ้นผลงาน Q3/59 โตเด่น
SMPC บวกสวนตลาด ลุ้นผลงาน Q3/59 โตเด่น ล่าสุด ณ เวลา 10.31 น. อยู่ที่ 15 บาท บวก 0.30 บาท หรือ 2.04% สูงสุด 15.20 บาท ต่ำสุด 14.50 บาท ด้วยมูลค่าซื้อขาย 98.33 ล้านบาท ด้าน บล.เคจีไอ (ประเทศไทย) แนะเก็งกำไร ให้เป้า 15.80 บาท
30 ก.ย. 2559

ผู้สื่อข่าวรายงานว่า ราคาหุ้นบริษัท สหมิตรถังแก๊ส จำกัด (มหาชน) หรือ SMPC ณ เวลา 10.31 น. อยู่ที่ 15 บาท บวก 0.30 บาท หรือ 2.04% สูงสุด 15.20 บาท ต่ำสุด 14.50 บาท ด้วยมูลค่าซื้อขาย 98.33 ล้านบาท ขณะที่ดัชนีหุ้นไทยโดยรวมลบ 0.26%
 
บล.เคจีไอ (ประเทศไทย) ระบุในบทวิเคราะห์แนะ”เก็งกำไร”หุ้น SMPC เป้า Consensus 15.8 บาท ในเบื้องต้นประเมินผลการดำเนินงานไตรมาส 3/59 จะยังเติบโตเมื่อเทียบกับงวดปีก่อน และไตรมาสก่อน จากอัตราการใช้กำลังการผลิตที่สูงมากกว่า 90% (เทียบกับ 87% ในไตรมาส 2/59) เป็นผลจากดีมานด์ถังแก๊สที่เพิ่มขึ้น โดยเฉพาะจากทวีปแอฟริกา และเอเชียใต้ ที่มีการสนับสนุนให้เปลี่ยนจากการใช้ฟืนในการหุงต้มเป็นเตาแก๊ส
นอกจากนี้ จากประมาณการกำไรใน Consensus คาดกำไรเติบโตเฉลี่ยปีละ 16.5% ในช่วงปี 2558-2561 จากราคาปิดวานนี้คิดเป็น PEG 0.97 เท่า (ยังต่ำกว่า 1 เท่า)